CELEX: 32014D0759
Language: da
Date: 2014-10-29 00:00:00
Title: 2014/759/EU: Kommissionens gennemførelsesafgørelse af 29. oktober 2014 om ændring af bilag III til beslutning 2007/777/EF for så vidt angår dyresundhedsmæssige krav vedrørende trikiner i standardveterinærcertifikatet for import til Unionen af visse kødprodukter fremstillet af tamsvin (meddelt under nummer C(2014) 7921)  EØS-relevant tekst

31.10.2014   
            
            
               DA
            
            
               Den Europæiske Unions Tidende
            
            
               L 311/78
            
         KOMMISSIONENS GENNEMFØRELSESAFGØRELSE
   af 29. oktober 2014
   om ændring af bilag III til beslutning 2007/777/EF for så vidt angår dyresundhedsmæssige krav vedrørende trikiner i standardveterinærcertifikatet for import til Unionen af visse kødprodukter fremstillet af tamsvin
   
      
         (meddelt under nummer C(2014) 7921)
      
   
   (EØS-relevant tekst)
   
      (2014/759/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 9, stk. 4, og
   ud fra følgende betragtninger:
   
               (1)
            
            
               Kommissionens beslutning 2007/777/EF (2) indeholder bl.a. standardcertifikater for import til Unionen af visse kødprodukter. Det bestemmes i beslutningen, at kun sendinger af kødprodukter, der opfylder kravene i standardfolke- og dyresundhedscertifikatet i bilag III til beslutningen, må importeres til Unionen. Dette standardcertifikat indeholder garantier vedrørende trikiner.
            
         
               (2)
            
            
               I Kommissionens forordning (EF) nr. 2075/2005 (3) er der fastsat bestemmelser om udtagning af prøver af slagtekroppe af arter, der er modtagelige for trikininfektion, og om bestemmelse af status for bedrifter, der holder tamsvin.
            
         
               (3)
            
            
               Ved Kommissionens forordning (EU) nr. 216/2014 (4) om ændring af forordning (EF) nr. 2075/2005 fritages bedrifter, der har officiel anerkendelse for anvendelse af kontrollerede opstaldningsforhold, fra bestemmelserne om testning ved slagtning. Herudover fastlægges det ved forordning (EU) nr. 216/2014, at en bedrift, hvor der holdes tamsvin, kun kan blive anerkendt for anvendelse af kontrollerede opstaldningsforhold på bl.a. den betingelse, at fødevarevirksomhedslederen kun indsætter nye tamsvin på bedriften, hvis disse kommer fra andre bedrifter, der også har officiel anerkendelse for anvendelse af kontrollerede opstaldningsforhold.
            
         
               (4)
            
            
               Det standardfolke- og dyresundhedscertifikat, der er fastlagt i bilag III til beslutning 2007/777/EF, bør ændres for at tage hensyn til kravene vedrørende import af kødprodukter i forordning (EF) nr. 2075/2005, som ændret ved forordning (EU) nr. 216/2014.
            
         
               (5)
            
            
               Beslutning 2007/777/EF bør derfor ændres.
            
         
               (6)
            
            
               For at undgå enhver afbrydelse af importen til Unionen af sendinger af kødprodukter af tamsvin bør det i en overgangsperiode på visse betingelser være tilladt at anvende certifikater, som er udstedt i overensstemmelse med beslutning 2007/777/EF i den version, der var gældende inden de ved denne afgørelse indførte ændringer.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I standardfolke- og dyresundhedscertifikatet i bilag III til beslutning 2007/777/EF foretages følgende ændringer:
   
               1)
            
            
               Punkt II.2.3.1 affattes således:
               
                           »enten
                           
                        
                        
                           (2) [II.2.3.1.
                        
                        
                           kødprodukterne er fremstillet af kød af tamsvin, som enten er blevet undersøgt for trikinose med negativt resultat eller er blevet kuldebehandlet i overensstemmelse med forordning (EF) nr. 2075/2005]
                        
                     
                           
                              eller
                           
                        
                        
                           (2) (6) [II.2.3.1.
                        
                        
                           kødprodukterne er fremstillet af kød af tamsvin, der hidrører fra tamsvin, som enten kommer fra en bedrift, der har officiel anerkendelse for anvendelse af kontrollerede opstaldningsforhold i overensstemmelse med artikel 8 i forordning (EF) nr. 2075/2005, eller som ikke er fravænnede og er under fem uger gamle]«
                        
                     .
            
         
               2)
            
            
               Under »Bemærkninger«, del II, tilføjes følgende fodnote efter fodnote 5:
               
                           »(6)
                        
                        
                           Gælder kun for tredjelande med angivelsen »K« i kolonne »SG« i del 1 i bilag II til forordning (EU) nr. 206/2010.«
                        
                     
         Artikel 2
   I en overgangsperiode indtil den 31. marts 2015 kan sendinger af kødprodukter, der ledsages af det relevante certifikat udstedt senest den 1. marts 2015 i overensstemmelse med standardfolke- og dyresundhedscertifikatet i bilag III til beslutning 2007/777/EF i den version, der var gældende inden denne afgørelses ikrafttrædelse, fortsat indføres i Unionen.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 29. oktober 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
   
      (3)  Kommissionens forordning (EF) nr. 2075/2005 af 5. december 2005 om særlige bestemmelser om offentlig kontrol af trikiner i kød (EUT L 338 af 22.12.2005, s. 60).
   
      (4)  Kommissionens forordning (EU) nr. 216/2014 af 7. marts 2014 om ændring af forordning (EF) nr. 2075/2005 om særlige bestemmelser om offentlig kontrol af trikiner i kød (EUT L 69 af 8.3.2014, s. 85).